Oficiālais Vēstnesis L 232 , 19/08/1998 Lpp. 0007 - 0009



komisijas lēmums (1998. gada 17. jūnijs) par kopīgiem tehniskiem noteikumiem attiecībā uz Viseiropas integrēto pakalpojumu ciparsignālu tīklu (ISDN), kur izmanto bāzes piekļuvi (Grozījums Nr. 1) (izziņots ar dokumenta numuru C(1998) 1607) (Dokuments attiecas uz EEZ) (98/515/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK par telekomunikāciju gala iekārtām un zemes satelītstaciju iekārtām, tostarp to atbilstības savstarpējo atzīšanu [1], tā kā Komisija ir pieņēmusi pasākumu, ar kuru identificē gala iekārtu veidu, kam ir vajadzīgi šie kopīgie tehniskie noteikumi, kā arī attiecīgu deklarāciju par to piemērojuma jomu; tā kā jāpieņem atbilstīgie saskaņotie standarti vai daļa no tiem, ar ko ievieš pamatprasības, kas pārveidojamas par kopīgiem tehniskiem noteikumiem; tā kā, lai ražotājiem nodrošinātu nepārtrauktu piekļuvi tirgiem, ir jāparedz pārejas pasākumi attiecībā uz iekārtām, kas apstiprinātas saskaņā ar Komisijas Lēmumu 97/346/EK [2]; tā kā ar šo lēmumu pieņemtie kopīgie tehniskie noteikumi ir saskaņā ar Telekomunikāciju iekārtu apstiprināšanas komisijas (ACTE) atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro gala iekārtām, ko paredzēts pieslēgt publiskam telekomunikāciju tīklam un uz ko attiecas 2. panta 1. punktā minētais saskaņotais standarts. 2. Šajā lēmumā noteikti kopīgie tehniskie noteikumi, kas aptver tehniskās iezīmes, ar elektroenerģiju saistītās un mehāniskās saskarnes prasības un piekļuves kontroles protokolu, ko obligāti nodrošina gala iekārtas, ko ražotājs vai viņa pārstāvis ir paredzējis pieslēgšanai T vai S un T atsauces punktam, tādējādi nodrošinot bāzes piekļuvi saskarnei ar publisku telekomunikāciju tīklu, kas saukts par Viseiropas ISDN (eiro-ISDN) bāzes piekļuves punktu. 2. pants 1. Kopīgie tehniskie noteikumi aptver attiecīgo saskaņoto standartu, ko kompetentā standartizācijas iestāde izstrādājusi, lai pēc iespējas īstenotu pamatprasības, kas paredzētas Direktīvas 98/13/EK 5. panta c), d) un f) punktā. Atsauce uz šo standartu ir pielikumā. 2. Gala iekārtas, uz ko attiecas šis lēmums, atbilst 1. punktā minētajiem kopīgajiem tehniskajiem noteikumiem, Direktīvas 98/13/EK 5. panta a) un b) punktā minētajām pamatprasībām, kā arī prasībām citās piemērojamās direktīvās, jo īpaši prasībām Padomes Direktīvās 73/23/EEK [3] un 89/336/EEK [4]. 3. pants Paziņotās iestādes, kas izraudzītas Direktīvas 98/13/EK 10. pantā minēto procedūru īstenošanai, attiecībā uz gala iekārtām, kas minētas šā lēmuma 1. panta 1. punktā, pēc šā lēmuma stāšanās spēkā piemēro pielikumā minēto saskaņoto standartu vai nodrošina tā piemērošanu. 4. pants 1. No 1998. gada 20. maija atceļ Lēmumu 97/346/EK. 2. No 1998. gada 20. maija atceļ Komisijas Lēmumu 94/797/EK [5]. 3. Gala iekārtas, kas apstiprinātas saskaņā ar Lēmumiem 94/797/EK un 97/346/EK var turpināt laist tirgū un nodot ekspluatācijā. 5. pants Šis lēmums ir adresēts dalībvalstīm. Briselē, 1998. gada17. jūnijā Komisijas vārdā — Komisijas loceklis Martin Bangemann [1] OV L 74, 12.3.1998., 1. lpp. [2] OV L 148, 6.6.1997., 19. lpp. [3] OV L 77, 26.3.1973., 29. lpp. [4] OV L 139, 23.5.1989., 19. lpp. [5] OV L 329, 20.12.1994., 14. lpp. -------------------------------------------------- PIELIKUMS Atsauce uz piemērojamo saskaņoto standartu Lēmuma 2. pantā minētais saskaņotais standarts ir integrēto pakalpojumu ciparsignālu tīkls (ISDN); pieslēguma prasības gala iekārtām, ko paredzēts pieslēgt ISDN tīklam, izmantojot ISDN bāzes piekļuvi ETSI Eiropas Telekomunikāciju standartu institūts ETSI sekretariāts 1995. gada novembra TB3, kas grozīts ar 1997. gada decembra dokumentu TBR 3 A1 (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK [1]. Iepriekš minētais saskaņotais standarts ir izstrādāts atbilstoši pilnvarai, kas izdota saskaņā ar Direktīvas 83/189/EEK attiecīgajām procedūrām. Pilns iepriekš minētā saskaņotā standarta teksts ir iegūstams pēc adreses: European Telecommunications Standards Institute 650, route des Lucioles F-06921 Sophia Antipolis Cedex | European Commission DG XIII/A/2 — (BU 31, 1/7) Rue de la Loi/Wetstraat 200 B-1049 Brussels | vai iegūstams no jebkuras citas organizācijas, kas atbild par ETSI standartu pieejamību; saraksts, kur uzskaitītas šīs organizācijas atrodams internetā: www.ispo.cec.be. [1] OV L 109, 26.4.1983., 8. lpp. --------------------------------------------------